1930–31-ben három alkalommal szerepelt az argentin válogatottban. Tagja volt az 1930-as világbajnoki ezüstérmes csapatnak. Egy évvel azt követően, hogy Olaszországba szerződött honosították és olasz állampolgár lett. 1932. november 27-én Milánóban az olasz válogatottban is bemutatkozott Magyarország ellen, ahol 4–2-es olasz győzelem született. 1933-ban négy alkalommal szerepelt az olasz B-válogatottban és négy gólt szerzett. 1934-ben világbajnoki címet nyert az olasz csapattal. 1932 és 1940 között 13 alkalommal szerepelt az olasz válogatottban és három gólt ért el.